SK
C 156/38
Úradný vestník Európskej únie
3.5.2023
Dôvody Keďže špecifikácia zatiaľ neobsahovala žiadne pravidlá o dôkaze o pôvode, považovalo sa za vhodné začleniť informácie o vysledovateľnosti výrobku do bodu 4.4 (Dôkaz o pôvode) špecifikácie výrobku.
Teraz obsahuje ustanovenia na zabezpečenie vysledovateľnosti.
Okrem toho bola časť textu takisto presunutá z pôvodného bodu 5 písm.
h) (Označovanie) do bodu 4.4.
Ďalšia preprava použitého mlieka z jednej schválenej alpskej syrárne do druhej v rámci vymedzenej oblasti sa v budúcnosti povolí, keďže, berúc do úvahy súčasný stav technológie, to už neovplyvňuje kvalitu a zabezpečuje výrobu syra s CHOP „Vorarlberger Alpkäse“.
Táto praktika sa stala nevyhnutnou, pretože je čoraz ťažšie nájsť pracovnú silu, keďže množstvo práce je veľmi veľké a je s ním spojená neistota udržania výroby alpského syra na našich pasienkoch.
Množstvo prepraveného mlieka musí byť zaznamenané.
3.
Zemepisná oblasť
Bod 5 písm.
b) špecifikácie výrobku, ktorý má takéto znenie: „Oblasti alpských pasienkov v rakúskej provincii Vorarlberg.
Oficiálne uznané alpské farmy sa nachádzajú v nadmorských výškach od 1 000 do 1 800 m n. m. a v rámci sezónneho presunu alpských stád sú prevádzkované len počas letných mesiacov.“ a dodatočne predložená mapa Rakúska sa menia takto:
4.3.
Zemepisná oblasť
Syr „Vorarlberger Alpkäse“ sa vyrába v provincii Vorarlberg v nadmorských výškach od 1 000 do 1 800 m n. m.
Oficiálne uznané alpské farmy sú v rámci sezónneho presunu alpských stád prevádzkované len počas letných mesiacov.“
Výškový profil vymedzenej zemepisnej oblasti: Dôvody Text sa skrátil.
Požiadavka v špecifikácii, ktorá sa týka oficiálne uznaných alpských fariem, je stanovená v bode 4.5 (Spôsob výroby) [konkrétne bod 4.5.1 (Suroviny – mlieko)].
Pridaná bola aj nová mapa vymedzenej zemepisnej oblasti.
Mapa teraz obsahuje aj informácie o nadmorskej výške.
Tým sa však nemení vymedzenie zemepisnej oblasti.
4.
Spôsob výroby
Pôvodný text bodu 5 písm.
e) (Spôsob výroby) špecifikácie výrobku sa preformuloval zrozumiteľnejšie a bol rozdelený do bodov 4.5.1 (Suroviny – mlieko), 4.5.2 (Výroba) a 4.5.3 (Odborné znalosti – znalosť výroby).
Bod 5 písm.
e) špecifikácie výrobku, ktorý má takéto znenie: „Surové mlieko bez použitia siláže vhodné na výrobu tvrdého syra, ktoré sa získava v Alpách od oficiálne kontrolovaných stád kráv, nie je tepelne spracované, pasterizované alebo sterilizované odstreďovaním a spracováva sa priamo na mieste, nikam sa nepreváža a nijako sa neskladuje medzi jednotlivými fázami výroby.
Mlieko získané večer sa hneď vlieva do menších nádob (drevené nádoby na mlieko alebo kade), aby sa mohla tvoriť smotana.
Na ďalší deň sa smotana (alpské maslo) manuálne oddelí, aby sa dosiahol požadovaný obsah tuku vo výrobku.
Takéto vyzreté a odstredené mlieko sa potom premieša s mliekom získaným ráno, bakteriálnymi kultúrami mliečneho kvasenia a syridlami alpských syrov v alpských (medených) kotloch.
Tvaroh sa odoberá manuálne pomocou syrárskych plachietok bez použitia strojov.
Tvarohy sa zohrievajú na 51,5 °C až 52,5 °C, lisujú sa a pravidelne sa ošetrujú soľným roztokom, aby sa vytvorila dobrá kôra.
Syr sa vyrába výlučne počas letnej pastvy hovädzieho dobytka (ktorý sa živí jedine spásaním alpských pasienkov).
Keďže alpské obdobie spásania je krátke (tri až štyri mesiace), syr je k dispozícii len sezónne a v obmedzených množstvách.
Používanie mlieka v akejkoľvek forme z poľnohospodárskych podnikov z údolí je zakázané.
Platia vnútroštátne predpisy týkajúce sa chovu zvierat, zdravia a hygieny poľnohospodárskych podnikov a zamestnancov.
Kvalita sa zabezpečuje prostredníctvom inšpekcií a odbornej prípravy zamestnancov v oblasti hygieny.“